กลุ่มแบงก์กดหุ้นลบ 1.77 จุด
หุ้นปิดเช้า21เม.ย.ที่ระดับ&nbsp; 1,105.59 จุด ปรับลดลงเล็กน้อย 1.77 จุด ส่วนใหญ่เป็นการขายทำกำไรหุ้นกลุ่มธนาคารพาณิชย์
21 เม.ย. 2554

หุ้นปิดเช้า21เม.ย.ที่ระดับ  1,105.59 จุด ปรับลดลงเล็กน้อย 1.77 จุด ส่วนใหญ่เป็นการขายทำกำไรหุ้นกลุ่มธนาคารพาณิชย์ 
ดัชนีตลาดหลักทรัพย์แห่งประเทศไทย วันที่ 21 เม.ย. เปิดตลาดดัชนีวิ่งขึ้นไปแตะที่ 1,113.63 จุด แต่ไม่สามารถต้านทานแรงขายทำกำไรระยะสั้น ทำให้ปิดตลาดภาคเช้าปรับลดลงเล็กน้อย 1.77 จุด หรือ 0.16% ปิดที่ 1,105.59 จุด โดยส่วนใหญ่เป็นการขายทำกำไรหุ้นกลุ่มธนาคารพาณิชย์ ที่ปรับตัวขึ้นมาก่อนหน้านี้ มูลค่าการซื้อขาย 24,068.75 ล้านบาท 
บริษัทหลักทรัพย์ (บล.) ยูโอบี เคย์เฮียน ยังเตือนให้นักลงทุนระวังแรงขายทำกำไร แม้ว่า ตลาดจะมีปัจจัยบวกอย่างต่อเนื่อง ทั้งการปรับขึ้นของราคาน้ำมัน เงินลงทุนจากต่างชาติ และการประกาศผลประกอบการไตรมาส 1 ที่ออกมาดีกว่าคาด โดยเฉพาะกลุ่มธนาคาร
"อย่างไรก็ตาม ค่าเงินบาทที่แข็งค่าขึ้นมาที่ 29.9 บาท/เหรียญสหรัฐ หรือ 2.3% นับตั้งแต่เดือน มี.ค. อาจจะเป็นจุดที่นักลงทุนต่างชาติเลือกเทขายทำกำไร" บล.ยูโอบี เคย์เฮียน ระบุ 
มูลค่าซื้อขาย 5 อันดับ 
BBL  ปิด 177.00 บาท -5.50 บาท หรือ 3.01%
BANPU  ปิด 776.00 บาท +6.00 บาท หรือ 0.78%   
TOP  ปิด 85.25 บาท +1.25บาท หรือ 1.49%
IRPC &lt;XD&gt;  ปิด 6.20 บาท -0.05 บาท หรือ 0.80%  
PTT  ปิด 382.00 บาท -2.00 บาท หรือ 0.52%